„(I Can't Get No) Satisfaction“ je rockový hit, ktorý Mick Jagger a Keith Richards napísali pôvodne ako americký singel pre štvrtý štúdiový album Out of Our Heads skupiny The Rolling Stones. Časopis Rolling Stone dal túto skladbu na druhé miesto svojho rebríčka 500 najväčších hitov všetkých čias, a hudobná televízna stanica VH1 ho dala na prvé miesto zoznamu 100. najväčších rokenrolových hitov. V roku 2006 túto skladbu dala národná kongresová knižnica Spojených štátov do svojho národného registra hudobných nahrávok.